b'\n_START_ARTICLE_\nGeneralmajor (Bolgarija)\n_START_PARAGRAPH_\nGeneralmajor (bolgarsko \xd0\x93\xd0\xb5\xd0\xbd\xd0\xb5\xd1\x80\xd0\xb0\xd0\xbb-\xd0\xbc\xd0\xb0\xd0\xb9\xd0\xbe\xd1\x80) je drugi najni\xc5\xbeji (dvozvezdni) generalski voja\xc5\xa1ki \xc4\x8din v Bolgarski kopenski vojski in Bolgarskem vojnem letalstvu; uvr\xc5\xa1\xc4\x8da se v Natov razred OF-07. Enakovreden je \xc4\x8dinu kontraadmirala v Bolgarski vojni mornarici. Nadrejen je \xc4\x8dinu brigadnega generala in podrejen \xc4\x8dinu generalporo\xc4\x8dnika._NEWLINE_Oznaka \xc4\x8dina je sestavljena iz dveh zvezd. Do spremembe Zakona o obrambi in Oboro\xc5\xbeenih silah Republike Bolgarije leta 2000 je bil \xc4\x8din generalmajorja prvi generalski \xc4\x8din in je imel oznako z le eno zvezdo; s spremembo je bil uveden \xc4\x8din brigadnega generala, ki je postal najni\xc5\xbeji in enozvezdni \xc4\x8din._NEWLINE_Po trenutni zakonodaji je starostna omejitev za generalmajorja 60 let.'